**Zápisnica č. 8/2024**

**zo zasadnutia Správnej rady Historického ústavu SAV, v. v. i. dňa 12. decembra 2024**

Prítomní: P. Bystrický, D. Duchoňová, M. Hanula, S. Michálek, D. Segeš

Zasadnutie otvoril predseda Správnej rady Historického ústavu SAV, v. v. i. (ďalej aj správna rada) S. Michálek, ktorý skonštatoval, že správna rada je uznášaniaschopná. Prerokované boli nasledovné body programu, ktorý prítomní členovia správnej rady jednomyseľne schválili:

**1. Rozhodnutie o trvalej nepotrebnosti vymedzeného majetku Historického ústavu SAV, v. v. i. (ďalej organizácia, ústav)**

Predseda správnej rady predložil návrh rozhodnutia správnej rady o trvalej nepotrebnosti vymedzeného majetku organizácie podľa § 33 ods. 1 písm. a) a ods. 2 prvá veta zákona č. 243/2017 Z. z. o verejnej výskumnej inštitúcii a o zmene a doplnení niektorých zákonov v znení neskorších predpisov (ďalej tiež ako „zákon o v. v. i.“); zoznam majetku ústavu, ktorý sa navrhuje vyhlásiť za trvalo nepotrebný, je uvedený v prílohe tomuto návrhu.

Dozorná rada organizácie vyslovila súhlas s trvalou nepotrebnosťou vymedzeného majetku organizácie dňa 3. 12. 2024.

Členovia správnej rady diskutovali o návrhu rozhodnutia o trvalej nepotrebnosti vymedzeného majetku organizácie.

Predseda vyzval členov správnej rady k tomu, aby hlasovali o prijatí rozhodnutia o trvalej nepotrebnosti vymedzeného majetku organizácie podľa § 33 ods. 1 písm. a) a ods. 2 prvá veta zákona o v. v. i.

Hlasovanie:

Počet prítomných členov: 5

Počet hlasujúcich členov: 5

Počet členov hlasujúcich za: 5

Počet členov hlasujúcich proti: 0

Počet členov, ktorí sa zdržali: 0

Predseda konštatoval, že správna rada prijala rozhodnutie o trvalej nepotrebnosti vymedzeného majetku organizácie podľa § 33 ods. 1 písm. a) a ods. 2 prvá veta zákona o v. v. i.; zoznam majetku organizácie, ktorý sa vyhlasuje za trvalo nepotrebný, je uvedený v prílohe zápisnice z tohto zasadnutia správnej rady.

**2. Informácia o rokovaní dozornej rady organizácie**

S. Michálek informoval o rokovaní dozornej rady organizácie, ktoré sa konalo dňa 3. 12. 2024. Zúčastnili sa ho tiež ďalší členovia správnej rady M. Hanula a D. Duchoňová. Predseda správnej rady na zasadnutí informoval dozornú radu o hospodárení ústavu ku dňu 2. 12. 2024. Informoval o bežiacich, končiacich aj plánovaných výskumných projektoch organizácie. Členov dozornej rady organizácie zároveň oboznámil so zmenami v personálnych otázkach ústavu.

**3. Informácie o hospodárení ústavu a čerpaní projektových finančných zdrojov**

Predseda správnej rady informoval o čerpaní finančných prostriedkov z projektov ku dňu 2. 12. 2024. Súčasne informoval o čerpaní finančných zdrojov na periodiká vydávané ústavom ako aj na čerpanie z ďalších osobitých fondov. Časť projektových prostriedkov bude dočerpaná do konca kalendárneho roka. Časť neminutých prostriedkov sa na základe príslušných predpisov vráti do príslušných grantových agentúr, časť bude prenesená do budúceho roka.

**4. Personálne otázky**

Predseda správnej rady informoval o personálnych otázkach organizácie. Úspešný konkurz prebehol na oddelení architektúry, nová pracovníčka nastúpi od 1. 1. 2025. Zároveň informoval o úspešnom konkurze na dve pozície na Oddelení stredovekých dejín.

**5. Rôzne**

Predseda správnej rady informoval o rokovaní vedeckej rady organizácie zo dňa 25. 11. 2024. Vedecká rada okrem iného rokovala o perspektívnej delimitácii konkrétnych pracovníkov Ústavu politických vied SAV, v. v. i. Vedecká rada organizácie sa bude otázkou a konkrétnym stanoviskom zaoberať na svojom nasledujúcom zasadnutí v januári 2025.

Predseda správnej rady následne oznámil prítomným členom, že kandidát na člena predsedníctva SAV M. Radvanský požiadal o možnosť predniesť svoju víziu ďalšieho pôsobenia v predsedníctve pred akademickou obcou organizácie. Prezentácia sa uskutoční dňa 9. 1. 2025.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.

Príloha:

Zoznam majetku organizácie, ktorý sa vyhlasuje za trvalo nepotrebný, podľa § 33 ods. 1 písm. a) a ods. 2 prvá veta zákona o v. v. i.